Publication: Magyar Közlöny
Issue: MK-2011-140 (Year: 2011, Number: 140)
Era: contemporary
Section: Az adózás rendjérõl szóló 2003. évi XCII. törvény (a továbbiakban: Art.) 4. § (4) bekezdése helyébe a következõ
Paragraph Index: 1547

(3) Az Art. 170. § (6) bekezdése helyébe a következõ rendelkezés lép: „(6) Ha a munkáltató (kifizetõ) a magánszemélyt terhelõ járulék megállapítási, levonási és ezzel összefüggésben bevallási kötelezettségének nem vagy nem a törvényben meghatározottak szerint tesz eleget, az adóhatóság az adóhiányt, az adóhiány után az adóbírságot, a késedelmi pótlékot a munkáltató (kifizetõ) terhére, a rá vonatkozó szabályok szerint állapítja meg, kivéve, ha az adóhiány az adózó jogszerûtlen nyilatkozatának következménye. Ha a munkáltató (kifizetõ) a magánszemélyt terhelõ személyi jövedelemadó megállapítási, levonási és ezzel összefüggésben bevallási kötelezettségének nem vagy nem a törvényben meghatározottak szerint tesz eleget, az adóhatóság az adóhiányt a magánszemély terhére, az adóhiány után az adóbírságot, a késedelmi pótlékot a munkáltató (kifizetõ) terhére, a rá vonatkozó szabályok szerint állapítja meg. Az adóhatóság az adóhiányt, illetõleg az adóbírságot és a késedelmi pótlékot is a munkáltató (kifizetõ) terhére állapítja meg, ha az adóelõleget, adót, járulékot a munkáltató (kifizetõ) a magánszemélytõl levonta, de az ezzel összefüggõ bevallási kötelezettségének nem tett eleget.”

Source: https://magyarkozlony.hu/hivatalos-lapok/d02290c676d6af915d296b78c53b86b5449736bf/dokumentumok/0208418ecf1c0f06c26d14cc335968b877540082/letoltes